Maureen O’Sullivan

Maureen O'Sullivan (født 17. mai 1911 i Irland, død 23. juni 1998 i Arizona i USA) var en irsk skuespillerinne som ble ansett som Irlands første filmstjerne. Hun debuterte som skuespiller i 1930 med filmene So This Is London og Just Imagine.

Over en 64 år lang karriere var hun med i nesten 100 filmer, TV-serier, TV-filmer og TV-programmer.  Maureen O'Sullivan spilte blant annet i seks Tarzan-filmer i rollen som Jane Parker på 1930- og 1940-tallet. Der ble den udødelige replikken «Me Tarzan – you Jane» framført.

Hun var gift to ganger; først med skuespiller John Farrow, til han døde i 1963. Skuespiller Mia Farrow er et av dette ekteskapets syv barn. I 1983 giftet hun seg med James Cushing og dette ekteskapet varte til hun døde i 1998. Hun har en stjerne på Hollywood Walk of Fame.

Filmografi (utvalg) 

1937 – Sensasjon på veddeløpsbanen

Referanser

Eksterne lenker 
 
  

Personer fra County Roscommon
Irske skuespillere